Lee’s Summit (Missouri)

Lee's Summit er en by i Jackson County og Cass County i den amerikanske delstaten Missouri. Byen ligger sørøst for Kansas City, Missouris største by og øst for grensen mot Kansas. I 2010 hadde Lee's Summit en befolkning på , noe som gjør byen til Missouris sjette største by. Byen er en del av storbyområdet Kansas City.

Området hvor Lee's Summit i dag ligger var tidligere en prærie, befolket av osageindianere. I 1808 ble en avtale mellom osageindianerne og USAs regjering undertegnet, og indianerne ble flyttet til reservater. Området var fruktbart, med god tilgang på vann, noe som førte til at flere personer kom sørfra og bosatte seg her.

Byen ble grunnlagt den 28. oktober 1865 av William B. Howard som Town of Strother. I november 1668 ble byen omdøpt til Town of Lee's Summit. Summit-delen av navnet kom fra at byen lå på det høyeste punktet på jernbanen mellom Kansas City og St. Louis. Det er flere teorier om hva Lee kommer fra. En teori er at navnet kommer fra borgerkrigsgeneralen Robert E. Lee, en annen teori er at navnet kommer fra en av stedets tidligste innbyggere, Dr. Pleasant Lea.

Referanser

Eksterne lenker 

Byer i Jackson County i Missouri
Byer i Missouri